Enez Gorée

Enez Gorée (e galleg : Île de Gorée), anvet Gorée ivez, zo un enezenn er Meurvor Atlantel, e bae Dakar, e Senegal, hag unan eus 19 kumun arondisamant kêr-benn ar vro. 1.691 den a oa o chom enni e 2023. Un arouez eus ar c'henwerzh tric'horn eo abalamour d'he implij evel kreizenn-vac'hañ sklaved. Istor Ar bageer portugalat Dinis Dias e voe an Europad kentañ o kavout an enezenn e 1444 ; Palma eo an anv a roas dezhi. E 1588 e voe tapet gant Hollandiz hag adanvet Goede Reede, "Lenn-vor vat", ar pezh a voe orin hec'h anv a-vremañ. Adalek 1677 e voe dindan dalc'h ar C'hallaoued. Etre ar XVvet hag an XIXvet kantved e voe unan eus ar c'hreizennoù kenwerzh sklaved pouezusañ war aodoù Afrika. Goude diazezadur Dakar e 1857, an enezenn a gollas annezidi tamm-ha-tamm a-raok bezañ enbarzhet e Dakar e 1929. Miret mat eo bet savadurioù an enezenn betek hiziv. Abalamour da se e oa bet anavezet evel monumant istorel gant an drevadennerien c'hall e 1944. Unan eus al lec'hioù kentañ anavezet evel glad bedel gant an UNESCO e voe e 1978. Kêrioù gevellet Essaouira ( Maroko) Drancy ( Bro-C'hall) Saint-Martinville (Louziana, Stadoù-Unanet Amerika) Daveennoù